**Συμμετοχή του Γεωπονικού Πανεπιστημίου Αθηνών σε εκδήλωση του Δήμου Αλιάρτου-Θεσπιέων**

Tην Παρασκευή 15/6/2018, στην Άσκρη Βοιωτίας, o Δήμος Αλιάρτου-Θεσπιέων, η Περιφέρεια Στερεάς Ελλάδας και το Επιμελητήριο Βοιωτίας συνδιοργάνωσαν εκδήλωση με τίτλο: **«Η ελληνική αμπελουργία στον διεθνή και εγχώριο ανταγωνισμό. Όπλα ανάδειξης των συγκριτικών πλεονεκτημάτων της Βοιωτικής παραγωγής κρασιού»**. Στους συμμετέχοντες, χαιρετισμούς απηύθυναν ο Δήμαρχος Αλιάρτου-Θεσπιέων, η Αντιπεριφερειάρχης Στερεάς Ελλάδας, ο Πρόεδρος του Επιμελητηρίου και Βουλευτές του Ν. Βοιωτίας.

Το Γεωπονικό Πανεπιστήμιο Αθηνών εκπροσωπήθηκε από τον πρύτανη κ. Γεώργιο Παπαδούλη ο οποίος μαζί με τον Υπουργό Αγροτικής Ανάπτυξης και Τροφίμων κ. Ευάγγελο Αποστόλου πραγματοποίησαν τις εναρκτήριες ομιλίες. Στην συνέχεια ακολούθησαν τρεις εισηγήσεις: **«Έρευνα και καινοτομία στον κλάδο της οινοποίησης: Προτάσεις για τον Νομό Βοιωτίας»** από την Αναπληρώτρια Καθηγήτρια Σ. Καλλίθρακα, **«Ο ρόλος της ποικιλίας/κλώνου αμπέλου και του υποκειμένου στην ποιότητα των αμπελουργικών προϊόντων»** από την Επίκουρη Καθηγήτρια Κ. Μπινιάρη και **«Ελληνικό κρασί: Προϋποθέσεις πετυχημένης εξαγωγικής προσπάθειας»** από τον κ. Γ. Παπαστεργιόπουλο από τον Οργανισμό ‘Enterprise Greece’. Η εκδήλωσε έκλεισε με ερωτήσεις των οινοπαραγωγών της περιοχής.